Teach Laighean

Teach Laighean (engelsk: Leinster House) er setet til Oireachtas, Irlands parlament.Houses of the Oireachtas website, Oireachtas Opprinnelig var det residensen til hertugen av Leinster, men som siden 1922 har huset Dáil Éireann og siden 1937 Oireachtas, Irlands lovgivende forsamling med dets medlemmer og personell. Før 1922 holdt Royal Dublin Society til i bygningen. Den mest gjenkjennbare delen av bygningskomplekset, og Teach Laigheans fasade er fortsatt kjernen i det tidligere hertugpalasset.<ref>«Leinster House», Visit Dublin</ref>

 Hertugpalasset 
Teach Laighean var den tidligere hertugens residens i Dublin til hertugen av Leinster (derav navnet Leinster House), men har siden 1922 fungert som parlamentsbygningen til den irske fristaten, forgjengeren til den moderne irske staten, før den fungerte som hovedkvarter for Royal Dublin Society, en irsk filantropisk organisasjon og medlemsklubb som ble grunnlagt 1731.Ireland's Philanthropic Society, RDS. Arkivert fra originalen 22. februar 2017. Dette samfunnets berømte Dublin Spring Show og Dublin Horse Show ble holdt på Leinster Lawn, vendt mot torget Merrion Square. Bygningen er møtestedet for Dáil Éireann og Seanad Éireann, de to husene til Oireachtas, og som sådan har begrepet «Leinster House» blitt et metonymi for politiske aktiviteter i Irland.Renggli, Gabriel (2018): «Building Metonymic Meaning with Joyce, Deleuze, and Guattari», Joyce Studies Annual, s. 122-146

 Parlaments residens 
Det irske parlamentet, som ble nedlagt i 1801, holdt til på flere forskjellige steder gjennom århundrene. Den høyeste adelsmannen i landet, jarlen av Kildare, hadde et sete i det irske overhuset, og fra slutten av det 18. århundre var Leinster House hans offisielle Dublinresidens. Huset het først Cill Dara House, etter det irske navnet for Kildare. Det ble bygget 1745–1748, i det som dengang var et ufasjonabelt sted, langt fra de andre aristokratiske residensene ved Rutland Square og Mountjoy Square. Senere skulle flere følge etter jarlen, mens områdene nord i byen, der de andre adelsboligene lå, ble forslummet. Da jarlen ble den første hertug av Leinster fikk huset sitt nåværende navn. 

Bygningen var den største og mest storslagne av de aristokratiske residensene i Dublin, som det høvet seg for den høyeste adelsmannen i landet. Da Det hvite hus ble bygget hentet den irske arkitekten inspirasjon fra første og andre etasje samt eksteriøret i Leinster House. 

Kort tid før det gamle parlamentet ble oppløst bodde lord Edward FitzGerald der. Han ble involvert i opprøret i 1798, og døde av sårene han ble påført under arrestasjonen. I 1801 trådte Act of Union 1800'' i kraft, og parlamentet ble oppløst. Ettersom aristokratene ikke lenger trengte å komme til Dublin for å sitte i House of Lords solgte mange residensene dine. Hertugen solgte Leinster House til Royal Dublin Society. Mot slutten av det 19. århundre la de til to fløyer, den ene for å huse National Library of Ireland og den andre National Museum of Ireland. Det var også meningen å kle huset i portlandstein, men dette ble ikke gjort. 

Gjennom den anglo-irske traktat av 1921 ble det opprettet et nytt parlament. Den provisoriske regjeringen, ledet av W.T. Cosgrave, lette etter et midlertidig møtested for den nye forsamlingen. Man ønsket først å bruke Royal Hospital Kilmainham, men British Army brukte fremdeles bygningen. Ettersom stattholderen skulle holde trontalen i løpet av kort tid måtte man skynde seg, og en forelesningssal knyttet til Leinster House ble leid i desember 1922. 

På grunn av økonomiske begrensninger ble planene om å bruke Royal Hospital Kilmainham lagt vekk i 1924, og i stedet kjøpte man Leinster House. Dette skulle være en midlertidig løsning. Hertugens ballsal ble ominnredet til senatsrom. Det har siden flere ganger blitt lagt planer for flytting av Oireachtas, men forsamlingen har forblitt i Leinster House.

Bygningen har blitt utvidet en rekke ganger, sist i 2000.

 Referanser 

 Eksterne lenker 


Kategori:Byggverk i Dublin
Kategori:Oireachtas
Kategori:Parlamentsbygninger